Jo og Jakes lejlighed er virkelig skøn, hyggelig og velindrettet med gode møbler og med farver, kunst og sjove detaljer. Vi var 5 voksne afsted, og der var god plads til alle med en stor stue, 3 gode soveværelser og 3 gode badeværelser. Der var også 2 dejlige altaner, og et veludstyret køkken med udsigt over den smukke park London Fields, hvor vi om morgenen kunne se cyklister og børnefamiler på vej til arbejde og skole. Det er et fredeligt forstadsområde, men med hippe Broadway Market lige for enden af parken og flere gode restauranter og pubs i nabolaget.
Lejligheden ligger tæt på London Fields Station, så det tog os kun 12 minutter, at komme med The Overground til Liverpool street Station midt i London.
Jo & Jake er opmærksomme værter, som var gode til at følge op og sikre sig at alt var okay, så vi følte os velkomne i deres lejlighed.
Næste gang vi kommer til London vil vi helt sikkert gerne bo i Jo og Jakes lejlighed igen.